Վրաստանի հետ ազատ այցագրային կարգի կասեցման հեռանկարի մասին է խոսել նաև Եվրախորհրդարանի անդամ Էլմար Բրոքը, ով նախկինում գլխավորել է կառույցի Արտաքին հարաբերությունների հանձնաժողովը: Բրոքին էլ մտահոգում են վրացիներից ստացվող ապաստան հայցելու դիմումները, որոնք նույնպես անընդհատ ավելանում են: Ասել կուզի՝ վրացիները ազատ այցագրային կարգի հնարավորություններն օգտագործում են Եվրոպայի զարգացած երկրներ արտագաղթելու նպատակով: Միայն թե Եվրոպան արդեն իսկ լի է ամեն կրոնի, գույնի ու մշակույթի ներգաղթյալներով, Վրաստանի բազմազան բնակիչները նրա ինչի՞ն են հարկավոր: